stanford-oval/wikipedia huggingface dataset:
2002
Tapahtumia > Marraskuu

8. marraskuuta – YK:n turvallisuusneuvosto uhkasi Irakia vakavilla seuraamuksilla, ellei se suostu aseriisuntaan. Irak suostui päätökseen 13. marraskuuta.
8. marraskuuta – Taidemaalari Rafael Wardin presidentti Tarja Halosesta maalaama muotokuva paljastettiin Valtioneuvoston linnassa. Halonen oli itse valinnut Wardin muotokuvansa tekijäksi.
13. marraskuuta – Öljytankkeri Prestige upposi Galician rannikolla ja aiheutti mittavan öljyonnettomuuden.
14. marraskuuta – Argentiina laiminlöi 805 miljoonan dollarin maksunsa Maailmanpankille.
15. marraskuuta – Hu Jintaosta tuli Kiinan kommunistisen puolueen pääsihteeri.
18. marraskuuta – Hans Blixin johtamat asetarkastajat saapuivat Irakiin.
21. marraskuuta – Nato kutsui Bulgarian, Viron, Latvian, Liettuan, Romanian, Slovakian ja Slovenian jäsenmaikseen.
21. marraskuuta   – Hänen kuninkaallinen korkeutensa prinsessa Anne tuomittiin 500 punnan sakkoihin hänen koiransa hyökättyä lasten kimppuun Windsorin puistossa Lontoossa.
21. marraskuuta – Yhteisvastuu puolue [sic] merkittiin puoluerekisteriin. Puolue oli aiemmin toiminut nimellä Eläkkeensaajien ja Vihreä Yhteisvastuu Puolue [sic] ja se oli poistettu puoluerekisteristä vuoden 1995 eduskuntavaalien jälkeen.
22. marraskuuta – Nigeriassa yli 100 ihmistä tapettiin hyökkäyksessä Miss Maailma -kilpailuja vastaan.
23. marraskuuta – Talousrikoksista etsintäkuulutettu liikemies Peter Fryckman pidätettiin Etelä-Afrikassa ja luovutettiin Suomeen.
28. marraskuuta – Mombasassa Keniassa israelilaisia turisteja majoittanut hotelli joutui hyökkäyksen kohteeksi, 18 ihmistä kuoli. Samaan aikaan Tel Aviviin matkalla ollut lentokone oli vähällä joutua ohjushyökkäyksen uhriksi Mombasan lentokentältä noustessaan.
28. marraskuuta   – Helsinki-Vantaan lentoasemalla otettiin käyttöön uusi kolmas kiitotie, jota oli rakennettu kuusi vuotta. Uusi kiitotie on osittain Tuusulan kunnan puolella.
Tapahtumia > Joulukuu

2. joulukuuta – EU:n ministerineuvosto kielsi tupakan mainonnan tiedotusvälineissä ja velvoitti EU:n jäsenmaat saattamaan asiaa koskevat lait voimaan heinäkuuhun 2005 mennessä. Kielto koski myös kansainvälisten urheilukilpailujen sponsorointia; tupakkateollisuus oli mm. erittäin merkittävä Formula 1 -kilpailujen ja muun autourheilun tukija.
4. joulukuuta – Täydellinen auringonpimennys Afrikassa ja Australiassa.
4. joulukuuta – Alaskan liittovaltion tuomioistuin tuomitsi ExxonMobil -öljy-yhtiön maksamaan Alaskan rannikon kalastajille yhteensä neljän miljardin dollarin vahingonkorvaukset säiliöalus Exxon Valdezin maaliskuussa 1989 aiheuttamasta ympäristötuhosta.
6. joulukuuta – Vihreiden entinen kansanedustaja Ville Komsi loukkaantui lievästi Helsingissä kurdimiehen puukotettua häntä. Komsi oli ollut Kalle Könkkölän kanssa Vihreiden ensimmäinen kansanedustaja vaalikaudella 1983–1987.
7. joulukuuta – Suuri osa Skotlannin Edinburghin kaupungin vanhasta keskustasta tuhoutui tulipalossa. Palo ei aiheuttanut henkilövahinkoja. Unescon maailmanperintöluetteloon kuuluvan alueen vanhimmat tuhoutuneet rakennukset olivat peräisin 1300- ja 1400-luvuilta.
9. joulukuuta – Pääministeri Paavo Lipponen tapasi Yhdysvaltain presidentin George W. Bushin Valkoisessa talossa. Lipponen lupasi Suomen tukevan sodan jälkeisiä humanitaarisia ja rauhanturvatehtäviä Irakissa.
13. joulukuuta – Euroopan unioni ilmoitti 10 uuden jäsenmaan eli Kyproksen, Latvian, Liettuan, Maltan, Puolan, Slovakian, Slovenian, Tšekin, Unkarin ja Viron liittyvän siihen 1. toukokuuta 2004.
13. joulukuuta   – Kansanedustaja Seppo Kanerva loikkasi Kokoomuksesta Suomen Keskustaan, koska Kokoomus ei kelpuuttanut Kanervaa ehdokkaakseen seuraavan kevään eduskuntavaaleihin. Kanerva ajautui poliittiseksi hylkiöksi, kun myös Keskusta kieltäytyi 17. joulukuuta ottamasta häntä ehdokaslistoilleen.
17. joulukuuta – Kongon demokraattisen tasavallan hallitus allekirjoitti Pretoriassa rauhansopimuksen kapinallisten joukkojen kanssa.
18. joulukuuta – Korkein hallinto-oikeus vahvisti Vaasan hallinto-oikeuden päätöksen, jonka mukaan Lappiin suunniteltua Vuotoksen allasta ei rakenneta.
20. joulukuuta – Patria-puolustusvälinekonserni ilmoitti tehneensä Suomen historian suurimman asekaupan, kun Puola osti Suomesta 690 panssariajoneuvoa. Kaupan arvo oli noin 1,3 miljardia euroa ja ajoneuvot oli tarkoitus toimittaa vuosina 2004–2013.
21. joulukuuta – Kansainvälisen atomienergiajärjestön IAEA:n ydinasekontrollijärjestelmä purettiin Pohjois-Koreassa ja kymmenen päivää myöhemmin IAEA:n asiantuntijat ajettiin pois maasta.
27. joulukuuta – Keniaa 24 vuotta johtaneen Daniel arap Moin kausi päättyi, kun maan uudeksi presidentiksi valittiin Mwai Kibaki. Vaalin tulos merkitsi myös maata sen itsenäistymisestä, vuodesta 1963 hallinneen KANU-puolueen valtakauden loppua.
31. joulukuuta – NMT-puhelinverkkojärjestelmä oli Suomessa käytössä viimeistä päivää. NMT 450 -puhelimia arvioitiin olevan käytössä vielä noin 20 000 kappaletta.
Muuta

Maailman suurin BBS, MBnet, lakkautettiin
Puolalainen yhtiö Buziol Games julkaisi PC:lle Super Mario -pelin nimeltä Mario Forever
Suomessa oli ennätyksellisen kuiva syksy.
Saarenmaalla valmistui Spa Hotel Rüütli
Syntyneitä

1. tammikuuta – Tusse, kongolais-ruotsalainen laulaja
5. helmikuuta – Davis Cleveland, yhdysvaltalainen lapsinäyttelijä (Shake It Up)
13. tammikuuta – Emilie Joramo, norjalainen jalkapalloilija
22. tammikuuta – Caitlin Clark, yhdysvaltalainen koripalloilija
17. helmikuuta – Kelly Sildaru, virolainen freestylehiihtäjä
21. helmikuuta – Marcus ja Martinus Gunnarsen, norjalainen popduo
10. maaliskuuta – Jevhen Malyšev, ukrainalainen ampumahiihtäjä (k. 2022)
5. huhtikuuta – Madeline O’Brien, yhdysvaltalainen lapsinäyttelijä
8. huhtikuuta – Skai Jackson, yhdysvaltalainen lapsinäyttelijä
16. huhtikuuta – Sadie Sink, yhdysvaltalainen näyttelijä
19. huhtikuuta – William Alatalo, suomalainen autourheilija
21. huhtikuuta – Carl ja Clarence Aguirre, filippiiniläiset siamilaiset kaksoset
30. huhtikuuta – Miguel Urdangarín y de Borbón, Juan Carlos I:n lapsenlapsi
30. huhtikuuta – Anna Cramling, espanjalais-ruotsalainen shakinpelaaja ja tubettaja
13. toukokuuta – Sami-Matti Trogen, suomalainen autourheilija
21. toukokuuta – Elena Huelva, espanjalainen syövän vastainen aktivisti (k. 2023)
28. toukokuuta – Darja Semjonova, turkmenistanilainen uimari
10. kesäkuuta – Aaron Hickey, skotlantilainen jalkapalloilija
25. kesäkuuta – Benson Boone, yhdysvaltalainen laulaja-lauluntekijä
25. kesäkuuta – Mason Vale Cotton, yhdysvaltalainen lapsinäyttelijä
28. kesäkuuta – Marta Kostjuk, ukrainalainen tennispelaaja
22. elokuuta – Pinja Sanaksenaho, suomalainen tubettaja
24. elokuuta – Carola Hakola, suomalainen näyttelijä
29. elokuuta – Sanni Paatso, suomalainen lapsinäyttelijä
5. syyskuuta – Einár, ruotsalainen rap-artisti (k. 2021)
8. syyskuuta – Gaten Matarazzo, yhdysvaltalainen näyttelijä
30. syyskuuta – Levi Miller, australialainen näyttelijä
30. syyskuuta   – Maddie Ziegler yhdysvaltalainen tanssija, näyttelijä ja malli
2. lokakuuta – Jacob Sartorius, yhdysvaltalainen laulaja
8. joulukuuta – Hana Mazi Jamnik, slovenialainen maastohiihtäjä (k. 2022)
23. joulukuuta – Finn Wolfhard kanadalainen näyttelijä (Stranger Things)
27. joulukuuta – Sofia Sula, suomalainen taitoluistelija
Lassi Hirvonen, suomalainen tanssija ja lapsinäyttelijä
Linnea Röhr, suomalainen lapsinäyttelijä
Budhia Singh, intialainen kestävyysjuoksija, maailman nuorin maratonjuoksija
Nobelin palkinnot

Nobelin fysiikanpalkinto: Raymond Davis, Masatoshi Koshiba ja Riccardo Giacconi
Nobelin kemianpalkinto: John B. Fenn, Kōichi Tanaka ja Kurt Wüthrich
Nobelin lääketieteen palkinto: Sydney Brenner, H. Robert Horvitz ja John Sulston
Nobelin kirjallisuuspalkinto: Imre Kertész
Nobelin rauhanpalkinto: Jimmy Carter
Aiheesta muualla

Kuvia tai muita tiedostoja aiheesta 2002 Wikimedia Commonsissa
Euro otettiin vuoden alusta käyttöön käteisvaluuttana 12:ssa EU-maassa, mukaan lukien Suomessa.
Olympiatuli Salt Lake Cityssä.
Sveitsi liittyi YK:n jäseneksi.
Erfurtissa Saksassa tapahtui tuhoisa kouluammuskelu.
Itä-Timorin itsenäisyys palautui toukokuussa
Lontoossa Buckinghamin palatsin edustalla juhlitaan kuningatar Elisabet II:n 50:nnettä vallassaolovuottaan.
Afrikan unioni perustettiin.
Saksalainen Lidl-kauppaketju rantautui Suomeen.
Myyrmannin räjähdys tapahtui 11. lokakuuta.
Öljytankkeri M/S Prestige upposi Espanjan edustalla ja aiheutti vakavan öljyonnettomuuden. Vapaaehtoisia siivoamassa myöhemmin öljyä rannalta.
Yhdysvaltain entinen presidentti Jimmy Carter palkittiin Nobelin rauhanpalkinnolla 2002
Ossi Kangas

| Ossi Kangas> Henkilötiedot |
| --- | --- |
Syntynyt: 11. syyskuuta 1940 Jalasjärvi
Kuollut: 23. heinäkuuta 2018 (77 vuotta) Helsinki
Ammatti:  näyttelijä
Puoliso:  Marjatta Happonen
Näyttelijä
Palkinnot
 Iivari-patsas vuonna 1980 
Ossi Jaakko Kangas (11. syyskuuta 1940 Jalasjärvi – 23. heinäkuuta 2018 Helsinki) oli suomalainen näyttelijä. Hän näytteli muun muassa Jyväskylän, Lahden ja Porin kunnallisissa teattereissa.
Ura

Kangas aloitti ammattiuransa Rauman kaupunginteatterissa 1963–1965, mitä seurasi Imatran teatteri 1965–1967, Kemin kaupunginteatteri 1967–1969, Jyväskylän kaupunginteatteri 1969–1977 ja Lahden kaupunginteatteri 1977–1990. Vuosina 1990–1993 hän toimi vapaana taiteilijana ja jatkoi uraansa Porin Teatterissa 1993.
Kankaan rooliluetteloon kuuluivat muun muassa Vanja (Vanja-eno), Strindberg (Tribadien yö), Arturo Ui (Arturo Uin valtaan nousu) ja Bonacieux (Kolme muskettisoturia). Vuonna 1980 Kangas sai Iivari-patsaan Ketun roolistaan kappaleessa Agricola ja Kettu.
Vuonna 1999 Kangas näytteli kunnanjohtajan roolin Aleksi Mäkelän draamaelokuvassa Häjyt.
Ossi Kankaan puoliso oli näyttelijä Marjatta Kangas. Avioliitto alkoi 1964. Pariskunnan tytär Minna Kangas on niin ikään näyttelijä. Ossi Kankaan vanhemmat olivat Jaakko Kangas ja Linnea Ekman.
Bogenin kappeli (Steigen)

| Bogenin kappeli Bogen kapell |
| --- | --- |
Sijainti:  Steigen, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1924
Materiaali:  puu
Istumapaikkoja:  200
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Bogenin kappeli (norj. Bogen kapell) on Steigenin kunnassa Norjassa sijaitseva puinen pitkäkirkko vuodelta 1924.
Aiheesta muualla

Kuvia tai muita tiedostoja aiheesta Bogenin kappeli (Steigen) Wikimedia Commonsissa
| --- | --- |
Auktoriteettitunnisteet :  VIAF
Luettelo ISO 3166 -standardin koodeista
Aiheesta muualla

Valtioiden, alueiden ja rahayksiköiden luettelo. Euroopan unionin portaali, 14.12.2009.
Sideroxylon capiri

| Sideroxylon capiri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ericales
Heimo::  Sapotillakasvit Sapotaceae
Suku::  Marmulanot Sideroxylon
Laji::  capiri
Kaksiosainen nimi
 Sideroxylon capiri  (A.DC.) Pittier 
Katso myös
   Sideroxylon capiri Wikispeciesissä   Sideroxylon capiri Commonsissa 
Infobox OKNimi-testi OKIUCN-testi OK: 
Sideroxylon capiri on sapotillakasveihin kuuluva tropiikissa kasvava puulaji.
Keski-Amerikassa puusta käytetään nimeä tempisque, tosin Costa Ricassa puuta kutsutaan myös nimillä danto, danto amarillo ja níspero amarillo. Espanjalaiset kutsuvat puuta nimellä saquaia.
Sideroxylon capiri on suurehko, suorarunkoinen ja hidaskasvuinen puu ja voi kasvaa 35 metriä korkeaksi. Sen erottaa helposti kuivan kauden aikaan, koska sen vihreys säilyy melkein ympäri vuoden. Lehtien pudotuksen jälkeen uudet puskevat jo kahden viikon sisällä. Laji kasvaa koko Keski-Amerikassa aina Meksikon eteläosista Panamaan asti. Puusta on tullut uhanalainen sekä sen kovan ja kestävän puuaineksen johdosta että sen vaikean luonnollisen lisääntymisen johdosta. Marjojen tippuessa maahan ne alkavat maatumaan nopeasti niiden korkean tärkkelyspitoisuuden vuoksi. Ennen kuin siemen ehtii itämään, ne ovat yleensä jo pilaantuneet. Jos marjan saa otettua suoraan puusta tai juuri pudonneena, sen päällimmäisen kerroksen alta paljastuu noin 2 cm halkaisijaltaan oleva täydellisen pyöreä ja kova siemen. Maaseudulla lapset leikkivät edelleen näillä siemenillä marmorikuulien sijasta.
Puun runko, oksat ja lehdet sisältävät valkoista mahlaa, joka suojaa sitä hyönteisiä vastaan. Kun mahla joutuu kosketuksiin ilman kanssa, se kovettuu ja aiheuttaa sitä syöneelle hyönteiselle halvauksen. Puuaines on erittäin kovaa, eikä se maadu helposti edes kosteissa olosuhteissa. Tästä syystä sitä on käytetty rakennusmateriaalina muun muassa laitureissa, silloissa, ratapölkyissä, erilaisissa tolpissa ja lattioissa.
Puulaji kuuluu sapotillakasvien heimoon. Samaan heimoon kuuluu useita muitakin trooppisia puulajeja, joita arvostetaan paikallisesti niin makeiden hedelmien kuin niistä saatavan laadukkaan puutavaran vuoksi, kuten esimerkiksi makeasapotillapuu (Manilkara zapota).
Aiheesta muualla

Global Biodiversity Information Facility (GBIF): Sideroxylon capiri (englanniksi)
iNaturalist: Sideroxylon capiri
UniProt: Taxonomy -  Sideroxylon capiri (englanniksi)
| Taksonitunnisteet |
| --- | --- |
Sideroxylon capiri:  Wikidata: Q6127444  Wikispecies: Sideroxylon capiri  CoL: 4X9BP  EoL: 1150181  EPPO: SDICA  GBIF: 2887255  iNaturalist: 206527  IPNI: 789590-1  IRMNG: 10609603  IUCN: 62421  NCBI: 407062  Open Tree of Life: 28438  Plant List: kew-191828  POWO: urn:lsid:ipni.org:names:789590-1  Tropicos: 28701082  WFO: wfo-0000310638 
Lucuma capiri:  Wikidata: Q39920737  CoL: 3WCZR  GBIF: 2887259  IPNI: 144188-2  IRMNG: 10298298  POWO: urn:lsid:ipni.org:names:144188-2  Tropicos: 28700236  WFO: wfo-0000230769
Lyydia Saarikivi

| Lyydia Saarikivi |
| --- | --- |
 Lyydia Saarikivi vuonna 1928.
Kansanedustaja
 1.4.1919–4.9.1922  
Ryhmä/puolue:  SDP
Vaalipiiri:  Kuopion läntinen
Henkilötiedot
Syntynyt: 3. toukokuuta 1880 Pielavesi
Kuollut: 17. marraskuuta 1959 (79 vuotta) Helsinki
Ammatti:  ompelija
Lydia (Lyydia, Lyydi) Regina Saarikivi (o.s. Pennanen, 3. toukokuuta 1880 Pielavesi – 17. marraskuuta 1959 Helsinki) oli suomalainen poliitikko, joka toimi SDP:n kansanedustajana vuosina 1919–1922.
Elämä

Saarikiven vanhemmat olivat Aapeli Jääskeläinen (1852–1936) ja Anna Maria Pennanen (1859–1929). Saarikivi työskenteli yhdeksänvuotiaasta lähtien piikana ja kotiapulaisena Iisalmessa. Vuosina 1900–1903 hän työskenteli ompelijana Järvenpäässä ja Helsingissä, kunnes avioitui puuseppä Santeri Saarikiven kanssa. Santeri Saarikivi toimi puoluevirkailijana eri puolilla maata, minkä vuoksi perhe asui usealla eri paikkakunnalla muun muassa Sortavalassa, Joensuussa, Kotkassa ja Kuopiossa. Saarikivi vaikutti muun muassa sosialidemokraattisessa naisliitossa ja Suomen Työväen Raittiusliitossa kuuluen molempien liittotoimikuntaan. Hänet valittiin kansanedustajaksi vuonna 1919.
Vuonna 1927 Saarikivet asettuivat Ruovedelle, jossa hän työskenteli Ruoveden keuhkotautiparantolan taloudenhoitajana ja vaikutti aktiivisesti kunnalliselämässä. Saarikivi toimi myös Ruoveden Työväen Näyttämön johtajana ja oli Ruoveden kunnanvaltuuston jäsen. Saarikivi vietti eläkepäivänsä Helsingissä ja kuoli marraskuussa 1959. Hänet on haudattu perhehautaan Honkanummen hautausmaalle Vantaaseen.
Perhe

Lyydi Saarikivi oli naimisissa kansanedustaja Santeri Saarikiven kanssa. Heidän poikiaan ovat taidehistorioitsija Sakari Saarikivi ja elokuvaohjaaja Orvo Saarikivi.
Luettelo valtioista joissa on voimassa kieltolaki

Tämä on luettelo valtioista, joissa on voimassa alkoholin kieltolaki. Osissa maista se on voimassa alueellisesti.
Nykyiset

Nykyään kieltolaki on voimassa pääasiassa  muslimienemmistöisissä maissa ja muutamissa Intian osavaltioissa
Afganistan
Algeria (laitonta julkisissa paikoissa, laillista ravintoloissa, baareissa, hotelleissa ja kodeissa)
Australia
Pohjoisterritorio
Bahrain (ei-muslimeja lukuun ottamatta)
Bangladesh (ei-muslimeja lukuun ottamatta)
Brunei
Iran
Irak
Indonesia (kielto koskee pienyrittäjiä)
Intia
Gujarat
Bihar
Nagaland
Manipur
Lakshadweep
Jemen (alkoholi oli laillista Etelä-Jemenissä vuoteen 1994 asti)
Kanada
Yukon (piirikuntakohtainen)
Luoteisterritoriot (piirikuntakohtainen)
Nunavut (piirikuntakohtainen)
Kuwait
Komorit (koskee vain muslimeita ramadanin aikana)
Turkmenistan (laiton junissa, lentokoneissa ja lautoissa sekä urheilutiloissa; myynti kielletty viikonloppuisin ja pyhäpäivinä, paitsi baareissa ja ravintoloissa)
Libya
Malediivit (koskee vain muslimeja)
Mauritania
Oman
Pakistan (ei-muslimeja lukuun ottamatta)
Saudi-Arabia
Sudan
Somalia
Sri Lanka (alkoholin osto ja hallussapito on naisilta kielletty. Alkoholin kulutus on laillisesti  sallittu)
Qatar (ei-muslimeja lukuun ottamatta)
Historialliset

Färsaaret 1907–1992
Islanti 1915–1935. Viinin myynti sallittiin 1922, ja oluen myynti sallittiin vuonna 1989 2,25% tuotteilleselvennä.
Kanada 1918–1920
Norja 1916–1927
Pitcairn  1790-2009
Suomi 1919–1932
Unkarin neuvostotasavalta 21. maaliskuuta - 1. elokuuta 1919
Venäjän keisarikunta  ja   Neuvostoliitto 1914–1923
Yhdistyneet arabiemiraatit
Yhdysvallat 1920–1933
Sørskotin kappeli

| Sørskotin kappeli Sørskot kapell |
| --- | --- |
Sijainti:  Steigen, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1943
Materiaali:  puu
Istumapaikkoja:  70
Lisää rakennusartikkeleitaArkkitehtuurin teemasivulla
Sørskotin kappeli (norj. Sørskot kapell) on Steigenin kunnassa Norjassa sijaitseva puinen pitkäkirkko vuodelta 1943.
Aiheesta muualla

Kuvia tai muita tiedostoja aiheesta Sørskotin kappeli Wikimedia Commonsissa
Suvantokatu (Joensuu)

Suvantokatu  on itä-länsisuuntainen katu Joensuun keskustassa. Se johtaa Pielisjoen rannasta Suvantosillalta  Rantakadulta Länsikadulle Mehtimäen urheilupuiston laitaan. Nimensä katu on saanut sijaintinsa mukaan Pielisjoen suvannosta.
Kadun varren rakennuksia

Suvantokadun varrella on eteläpuolella, joelta päin alkaen:
Johanssonin talo, Rantakatu 11, (arkkitehti Emil Gustafsson, 1893, käytetty myös nimeä Johnssonin talo). Toiminut turistihotellina ja poliisilaitoksena (1953–1982). Remontoitu vuonna 2022 pienyritysten toimitilaksi ja hotelliksi nimellä Johanssonin talo 1849.
Wanha Kulma, Rouge Bar & Bistro (2022)
Citymarket (1980), ulko- ja sisätilaremontti valmistui 2023
Koulukadun pysäköintikenttä
S-market (2024-), tontilla vuonna 2022 puretussa rakennuksessa toimi K-Market, Iso-Etu ja Valintatalo
Useita asuinkerrostaloja
Suvantokadun varrella on pohjoispuolella, joelta päin alkaen:
Taitokortteli
Surakan talo (1849), ravintola Suvannon Santra
Piiroisen talo (1861), ravintola Soosi Cocktails & Pizza (2024)
Kiinteistö Oy Tori-Suvanto (1981), jossa muun muassa ylioppilaskunnan kokoustila Suvas ja vanhusten kohtaamispaikka Torikievari.
ravintola Mikko
ravintola Kielo (taloyhtiö Koivulan kulma, 1956)
entinen Pelastusarmeijan talo (1971)
Poikkikadut

Poikkikatuja ovat joelta päin luettuna Torikatu, Kauppakatu, joka on myös kävelykatu Suvantokadulta pohjoiseen, Kirkkokatu, Koulukatu, Kalevankatu, Merimiehenkatu ja Sepänkatu.
Liikenne

Liikennevalot ovat Torikadun, Kauppakadun ja Kirkkokadun risteyksissä. Liikenneympyröitä on Rantakadun ja Koulukadun risteyksissä. Suvantokatu on liikenneympyröitä lukuun ottamatta etuajo-oikeutettu katu.
Pyörätiet

Kadun pohjoislaidalla kulkee pyörätie Koulukadun ja Länsikadun välillä.
Taideteokset

Koulukadun risteyksen liikenneympyrässä on Hannu Sirenin teos Rinkeli (2015).
Vuosina 1893-96 valmistunut Johanssonin talo Suvantokadun varrella.
Beitstad

Beitstadin kirkko
Beitstad on entinen Norjan kunta ja vuodesta 1964 osa Steinkjerin kuntaa. Kuntaliitoshetkellä Beitstadin pinta-ala oli 201 neliökilometriä ja siellä oli 2 563 asukasta.
Kuvia

Beitstadista löytyneitä kalliopiirroksia.
Luettelo uudelleennimetyistä itsenäisistä valtioista

Tämä on luettelo valtioista, jotka ovat uudelleennimettyjä. Luettelossa  ei ole  entisiä siirtomaa-alueita tai itsehallinnollisia alueita eikä hajonneita, yhdistyneitä tai entisiä valtioita. Luettelossa ei ole valtioita, joiden entinen nimi on rinnakkaisnimi suomessa.
Aasia

| valtio : nykyinen nimi | valtio/valtiot : vanha nimi/nimet | lisätiedot |  |
| --- | --- | --- | --- |
|  Iran |  Persia | Entinen nimi Persia, omakielinen nimi Iran. Persiaa hallinnut Pahlavi-suku teki onnistuneesti omakielisestä nimestä kansainvälisen vuonna 1935. |  |
|  Jordania | Transjordania | Valloitti 1949 Länsirannan (Cisjordania) ja muutti nimensä Jordaniaksi. Piti nimen Jordania, kun menetti Länsirannan 1967. |  |
|  Kambodža |  Khmerin tasavalta  Kamputsea | 1970–1975 Khmerin tasavalta 1975–1989 Kamputsea. Vuonna 1975 maan poliittinen johto vaati, että kansainvälisesti käytettäisiin khmerinkielistä asua (suomeksi Kamputsea tai Kamputšea). Maan nimi näytti muuttuneen tämän vuoksi. |  |
|  Oman | Masqat ja Oman |  |  |
|  Sri Lanka |  Ceylon | Vuonna 1972 maa vaihtoi siirtomaa-aikaisen nimen Ceylon Sri Lankaksi. |  |
|  Thaimaa |  Siam | Maan hallitus ilmoitti vuonna 1939, että maan nimi on englanniksi Thailand. Nimi vakiintui, samoin sen erikieliset variantit, kuten suomen Thaimaa. |  |
Afrikka

| valtio : nykyinen nimi | valtio/valtiot : vanha nimi/nimet | lisätiedot |  |
| --- | --- | --- | --- |
|  Benin |  Dahomey | vuoteen 1975 Dahomey |  |
|  Burkina Faso |  Ylä-Volta | vuoteen 1984 Ylä-Volta |  |
|  Egypti |  Yhdistynyt arabitasavalta | Vuosina 1958–1971 Yhdistynyt arabitasavalta (1958–1961 yhdessä Jemenin ja Syyrian kanssa). |  |
|  Etiopia | Abessinia | Abessinia ja Etiopia (erikielisine variantteineen) ovat kilpailleet satojen vuosien ajan. Nykyään Etiopia näyttää voittaneen. |  |
|  Kongon demokraattinen tasavalta |  Zaire | 1971–1997 |  |
|  Eswatini |  Swazimaa | 1968-2018 |  |
Oseania

| valtio : nykyinen nimi | valtio/valtiot : vanha nimi/nimet | lisätiedot |  |
| --- | --- | --- | --- |
|  Samoa |  Länsi-Samoa |  |  |
Kristiina Halttu

| Kristiina Halttu |
| --- | --- |

Henkilötiedot
Koko nimi:  Seija Kristiina Halttu
Syntynyt: 7. kesäkuuta 1963 (ikä 61) Kuivaniemi
Ammatti:  näyttelijä
Puoliso:  Tero Kling
Näyttelijä
Aktiivisena:  1987–
Aiheesta muualla
IMDb 
Elonet
AllMovie
Svensk Filmdatabas
Seija Kristiina Halttu (s. 7. kesäkuuta 1963 Kuivaniemi) on suomalainen näyttelijä. Hänet on kiinnitetty Suomen Kansallisteatteriin. Teatteritöiden lisäksi hän on tehnyt lukuisia televisio- ja elokuvarooleja sekä antanut äänensä moniin piirroselokuviin.
Halttu on poroja ja ravihevosia pitäneen tilallisen esikoistytär, jolla on kolme pikkuveljeä. Halttu kirjoitti ylioppilaaksi 1982 ja aloitti luokanopettajaopinnot Lapin korkeakoulussa. Kuorotyttönä ollut Halttu  opiskeli lisäksi klassista laulua, mutta halusi jotain lisää opettajaopintojen oheen ja lähti opiskelukaverin houkuttelemana Lapin. ylioppilasteatterin pääsykokeisiin, joissa pärjäsi. Halttu siirtyi opiskelemaan Teatterikorkeakouluun ja valmistui teatteritaiteen maisteriksi 1993. Työuransa hän aloitti Lahden kaupunginteatterin näyttelijänä 1993–1994 ja oli sen jälkeen pitkään freelance-näyttelijä, kunnes vuonna 2005 aloitti Suomen Kansallisteatterin näyttelijänä.
Halttu on naimisissa muusikko Tero Klingin kanssa.
Filmografia

Lähde filmografialle:
Aiheesta muualla

Kristiina Halttu Internet Movie Databasessa. (englanniksi)
Kristiina Halttu Elonetissä.
| --- | --- |
Auktoriteettitunnisteet: Henkilöt :  Elonet  Yle
Skein kirkko

| Skein kirkko Skei kirke |
| --- | --- |
 Kirkko vuonna 2020.
Sijainti:  Steinkjer, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1664
Materiaali:  puu
Istumapaikkoja:  300
Lisää rakennusartikkeleitaArkkitehtuurin teemasivulla
Skein kirkko (norj. Skei kirke) on Steinkjerin kunnassa Norjassa sijaitseva puinen pitkäkirkko vuodelta 1664.
Aiheesta muualla

Kuvia tai muita tiedostoja aiheesta Skein kirkko Wikimedia Commonsissa